LV Eiropas Savienības Oficiālais Vēstnesis C 107/28

Reģistrācijas pieprasījuma publikācija atbilstīgi 6. panta 2. punktam Padomes Regulā (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību

(2007/C 107/10)

Šī publikācija dod tiesības izteikt iebildumus pret reģistrāciju atbilstīgi Padomes Regulas (EK) Nr. 510/2006 (1) 7. pantam. Komisijai paziņojumi par iebildumiem jāsaņem sešu mēnešu laikā pēc šīs publikācijas dienas.

KOPSAVILKUMS

PADOMES REGULA (EK) Nr. 510/2006

“MARIÁNSKOLÁZEŇSKÉ OPLATKY”

EK Nr.: CZ/PGI/005/0407/28.10.2004

ACVN ( ) AĢIN (X)

Šajā kopsavilkumā informācijai izklāstīti galvenie produkta specifikācijas elementi.

1. Atbildīgais dienests dalībvalstī

Nosaukums: Úřad průmyslového vlastnictví Adrese: Antonína Čermáka 2a CZ-160 68 Praha 6-Bubeneč Tālr.: (420) 220 38 31 11 Fakss: (420) 224 32 47 18 E-pasts: posta@upv.cz

2. Pieteikuma iesniedzēja grupa

Nosaukums: KLS KLIMENTOV, s.r.o. Adrese: Klimentov 133 CZ-354 71 Velká Hleďsebe Tālr.: (420) 354 62 58 81-2 Fakss: (420) 354 62 27 15 E-pasts: kls@iol.cz





Nosaukums Opavia-LU, a.s. Adrese: Vinohradská 2828/151, Praha 3, Česká republika Tālr.: (420) 272 00 26 04 Fakss: (420) 272 00 26 04 E-pasts: info@danone.com Sastāvs: ražotāji/pārstrādātāji ( X ) citi ( )

3. Produkta veids

2.4. kategorija: maize, mīklas izstrādājumi, kūkas, konditorejas izstrādājumi, cepumi un citi maizes un konditorejas izstrādājumi — vafeles

4. Specifikācija

(Regulas (EK) Nr. 510/2006 4. panta 2. punktā paredzēto nosacījumu kopsavilkums)

4.1. Nosaukums: “Mariánskolázeňské oplatky”

4.2. Apraksts: Vafeles veidotas no diviem plāniem vafeļu diskiem, kurus kopā satur pildījuma kārta. Atkarā no pildījuma ir divi vafeļu veidi: ar riekstiem un ar kakao. Tās ir apaļas un viendabīgas, ar nedaudz drupinātu maliņu un īpašu, šīm vafelēm raksturīgu kraukšķīgumu; to virsmas ārējās joslas reljefs ir rotāts ar stilizētu savītu lapu vainagu. Vafeļu diska centrālās daļas reljefa rotājumus katrs ražotājs var izvēlēties pēc saviem ieskatiem. Vafeles ir krēmkrāsā vai gaiši brūnas, atkarībā no tā, no kādas mīklas tās ir ceptas. Tās ir kraukšķīgas, labi izceptas, pildījums ir graudains, garša ir vairāk vai mazāk salda — atbilstīgi izmantotajām sastāvdaļām. Tirdzniecībā šis produkts ir laists vispirms ietīts alumīnija folijā, tad iepakots kartona kastītē, un, iespējams, ar celofāna pārklājumu, iesaiņojumā pa 175 gramiem.

Produkts ražots no šādām sastāvdaļām: kviešu milti, cukurs, hidrogenēti tauki, lazdu riekstu kodoli, pulverī saberzti rieksti, kviešu dīgļi, piena tauki, augu tauki, kakao, piena pulveris, olu dzeltenumu pulveris, kviešu ciete, sāls, emulgators — lecitīns, citronu aromātviela, kanēlis, riekstu aromātviela, etilvanilīns, mandeļu aromātviela.

Produkta uzglabāšanas laiks ir 180 dienas temperatūrā, kas nepārsniedz 25 °C.

4.3. Ģeogrāfiskais apgabals: Mariānske Lāžņe (Marienbad) un Velkā Hledšebe komūnu teritorijas, kas ietilpst Mariānske Lāžņe departamenta teritorijā.

4.4. Izcelsmes apliecinājums: To, kā tiek ievērotas specifikācijas (cik lielā apmērā un cik veic pārbaudes, kā šīs pārbaudes reģistrētas), nosaka un nodrošina, izmantojot šādus līdzekļus un starpniekiestādes: apstiprināta sistēma HACCP, akreditēta sertifikācijas iestāde BVQI (s.r.o. Praha 6, Vítězné náměstí 2, Česká Republika), kvalitātes nodrošināšanas sistēma atbilstoši standartiem ČSN NE ISO 9001:2001 un ČSN NE ISO 1400:2005 un likumam Nr. 316/2004 par izsekojamību visos ražošanas un izplatīšanas procesa posmos, kā arī pārbaude uz vietas, kuru veic kompetentais lauksaimniecības pārtikas produktu tehniskās kontroles dienests (Plzeņas inspektorāts). Katrs ražotājs uztur izejvielu piegādātāju, kā arī gatavā produkta pircēju reģistru. Atbilstīgi likumam uz katra produkta ir norādīta ražotāja kontaktinformācija, galvenais, tā adrese.

4.5. Ražošanas metode: Vafeļu ražošana sākas ar to, ka vispirms no iepriekš minētajām sastāvdaļām (sk. 4.2. punktu) tiek sagatavota vafeļu mīkla. Pēc tam, kad sagatavotā masa ir labi sajaukta, to cep rotējošās pannās; izceptos vafeļu diskus no pannām izņem ar rokām un novieto uz redeļu plauktiem. Tos pārvieto uz kameru ar regulējamu gaisa mitrumu, kurā mitrums ir 90 % un kurā vafeļu diskus piecas dienas mitrina. Apakšējo vafeļu kārtu tad pārklāj ar cukura, tauku, lazdu riekstu un citu izejvielu maisījumu (atkarībā no konkrētā vafeļu veida), tad pa virsu šai kārtai uzliek otru — virsējo vafeļu disku; pēc tam tos kopā cep. Kad sagatavotās vafeles ir nosvērtas, lai pārbaudītu to atbilstību noteiktajam svaram, tās ietin alumīnija folijā un automātiski iepako kartona kastēs. Tiklīdz kā tās marķētas ar lietošanas termiņu, mazās kastītes iepako lielās kartona kastēs un nogādā noliktavā. Tā kā vafeles ir trauslas un absorbē mitrumu, kvalitātes nodrošināšanas un produktu izsekojamības nolūkā iepakošanai jānotiek ražošanas vietā.

4.6. Saikne: Pirmo reizi ziņas par vafelēm, kuras gatavo Mariānske Lāžņe dziedniecisko ūdeņu apgabalā, minētas XVIII gadsimtā. Sākotnēji tas bija parasts izstrādājums, kas drīzāk bija vienkārši paredzēts ēdienkartē mājās, kur tās gatavoja, bet pamazām tas pārtapa par liela apjoma ražošanu komerciālos nolūkos. Karls Raitenbergers ražošanu uzsāka 1856. gadā un tiek uzskatīts par vafeļu komerciālās ražošanas uzsācēju. Gandrīz gadsimtu vēlāk Jozefs Homolka produktu klāstu paplašina, atvedot no Vīnes labāku tehnisko aprīkojumu un uzlabotu pašradīto šokolādes vafeļu recepti. Vafeļu cienītājiem šis produkts vienmēr asociējas ar Rietumbohēmijas dziedniecisko ūdeņu apgabalu, kurā Mariānske Lāžņe ir viens no svarīgākajiem centriem. Vietējās maiznīcās vafeļu sastāvu, kā arī pagatavošanas veidu nodeva no vienas paaudzes otrai. Piedāvājumā esošo vafeļu klāstu 1995. gadā paplašina uzņēmums KLS Klimentov s.r.o.

Vēsturiskie dokumenti ir saglabāti pilsētas arhīvos, vietējos žurnālos, kā arī uzņēmuma Opavia-LU, a.s. aktīs.Virkne atsauču par vafeļu vēsturi un to, kādas tās ir tagad un kāda ir šo vafeļu reputācija, atrodama internetā, jo īpaši Hamlika tīmekļa vietnē, kas veltīta Mariānske Lāžņe vēsturei, ražotāja Opavia-LU mājas lapā, Mariānske Lāžņe pilsētas portālā u.c.; vairāki raksti par šo izstrādājumu ir publicēti avīzēs (Mariánskolázeňské Listy 1994. gada 6. numurā, Chebský deník2006. gada 13. maija numurā un Chebsko2005. gada 21. decembra numurā). Pilsētas muzejā ir apkopoti un eksponēti dokumenti, kā arī dažādi priekšmeti, kas saistīti ar šo vafeļu ražošanu attiecīgajā apgabalā.

Saskaņā ar Lisabonas nolīgumu izveidotajā starptautiskajā reģistrā nosaukums “Mariánskolázeňské oplatky ”reģistrēts 1967. gadā, bet Čehijas izcelsmes nosaukumu reģistrā — 1974. gada 1. februārī. Nosaukumu “Mariánskolázeňské oplatky ”aizsargā arī divpusēji nolīgumi ar Šveici, Austriju un Portugāli.

4.7. Kontroles iestāde:

Nosaukums: Státní zemědělská a potravinářská inspekce, inspektorát v Plzni Adrese: Jiráskovo náměstí 8 CZ-303 85 Plzeň Tālr.: (420) 377 43 34 11 Fakss: (420) 377 45 52 29 E-pasts: plzen@szpi.gov.cz

4.8. Marķējums: Nosaukumam “Mariánskolázeňské oplatky ”jābūt skaidri salasāmam uz iepakojuma priekšpuses.

(1) OV L 93, 31.3.2006., 12. lpp.